CELEX: 62014CN0399
Language: fi
Date: 2014-08-18 00:00:00
Title: Asia C-399/14: Ennakkoratkaisupyyntö, jonka Bundesverwaltungsgericht (Saksa) on esittänyt 18.8.2014 – Grüne Liga Sachsen e. V. u. a. v. Freistaat Sachsen

15.12.2014   
            
            
               FI
            
            
               Euroopan unionin virallinen lehti
            
            
               C 448/2
            
         Ennakkoratkaisupyyntö, jonka Bundesverwaltungsgericht (Saksa) on esittänyt 18.8.2014 – Grüne Liga Sachsen e. V. u. a. v. Freistaat Sachsen
   (Asia C-399/14)
   (2014/C 448/02)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Valittaja: Grüne Liga Sachsen e. V. u. a.
   
      Vastapuoli: Freistaat Sachsen
   
      Väliintulija: Landeshauptstadt Dresden
   
      Asiassa kuultu osapuoli: Der Vertreter des Bundesinteresses beim Bundesverwaltungsgericht
   
      Ennakkoratkaisukysymykset
   
   
               1)
            
            
               Onko luontotyyppien sekä luonnonvaraisen eläimistön ja kasviston suojelusta 21.5.1992 annetun neuvoston direktiivin 92/43/ETY (1) (luontodirektiivi) 6 artiklan 2 kohtaa tulkittava siten, että ennen alueen merkitsemistä yhteisön tärkeänä pitämien alueiden luetteloon hyväksytylle sillanrakennushankkeelle, jota ei ole tarkoitettu välittömästi alueen hallinnointia varten, on ennen sen toteuttamista tehtävä ympäristövaikutusten arviointi, kun alue on hanketta koskevan luvan myöntämisen jälkeen mutta ennen hankkeen toteuttamisen alkamista merkitty luetteloon ja kun ennen luvan myöntämistä oli suoritettu vain riskien arviointi/ennakkoarviointi?
            
         
               2)
            
            
               Jos vastaus ensimmäiseen kysymykseen on myöntävä:
               Onko kansallisen viranomaisen noudatettava hankkeen jälkikäteisen arvioinnin yhteydessä luontodirektiivin 6 artiklan 3 ja 4 kohdan säännöksiä jo silloin, kun se halusi ottaa ne ennalta luvan myöntämistä edeltäneen riskien arvioinnin/ennakkoarvioinnin perusteeksi?
            
         
               3)
            
            
               Jos vastaus ensimmäiseen kysymykseen on myöntävä ja toiseen kieltävä:
               Mitä vaatimuksia on luontodirektiivin 6 artiklan 2 kohdan mukaan asetettava hankkeelle myönnetyn luvan jälkikäteiselle arvioinnille ja mitä ajankohtaa tämän arvioinnin on koskettava?
            
         
               4)
            
            
               Onko täydentävässä menettelyssä, joka suoritetaan luontodirektiivin 6 artiklan 2 kohdan mukaisessa jälkikäteisessä arvioinnissa tai luontodirektiivin 6 artiklan 3 kohdan mukaisessa ympäristövaikutusten arvioinnissa todetun virheen korjaamiseksi, otettava arviointivaatimusten vastaavien muutosten avulla huomioon, että rakennelma saatiin pystyttää ja ottaa käyttöön, koska kaavanvahvistuspäätös oli välittömästi täytäntöönpantavissa ja väliaikaista oikeussuojaa koskeva vaatimus oli jäänyt tuloksettomaksi? Päteekö tämä joka tapauksessa luontodirektiivin 6 artiklan 4 kohdan mukaisen päätöksen puitteissa suoritettuun jälkikäteen välttämättömään vaihtoehtoiseen arviointiin?
            
         
      (1)  EYVL L 206, s. 7.